KLASA: 112-02/19-01/01

URBROJ: 2189/07-03-19-1

Čađavica, 19. ožujka 2019. godine

Na temelju članka 19. stavka 1. Zakona o službenicima i namještenicima u lokalnoj i područnoj (regionalnoj) samoupravi (Narodne novine broj 86/08., 61/11. i 4/18.), pročelnik Jedinstvenog upravnog odjela Općine Čađavica, raspisuje

**JAVNI NATJEČAJ**

– Za prijem u Jedinstveni upravni odjel Općine na radno mjesto Administrativni referent-komunalni - poljoprivredni redar, 1 izvršitelj/ica na neodređeno vrijeme s punim radnim vremenom uz obvezni probni rad od tri mjeseca, u Općini Čađavica.

Referent-komunalni - poljoprivredni redar (1 izvršitelj/ica) mora ispunjavati sljedeće posebne uvjete:

- srednja stručna sprema ekonomske struke, opća gimnazija, poljoprivredna struka

- položen Državni stručni ispit

- najmanje jedna godina radnog iskustva na odgovarajućim poslovima

- poznavanje rada na računalu

- vozačka dozvola B kategorije

Osim navedenih posebnih uvjeta za radno mjesto, osoba koja ostvaruje status kandidata mora ispunjavati i opće uvjete za prijam u službu za sva navedena radna mjesta, a opći uvjeti su:

– punoljetnost

– hrvatsko državljanstvo

– zdravstvena sposobnost za obavljanje poslova radnog mjesta na koje se osoba prima.

Na javni natječaj se mogu prijaviti osobe obaju spolova. Izrazi koji se koriste u ovom javnom natječaju za osobe u muškom rodu su neutralni i odnose se na muške i ženske osobe.

Kandidati moraju ispunjavati opće uvjete za prijam u službu, propisane u članku 12. ZSNLP(R)S-a.

Osoba koja ima potrebno radno iskustvo na odgovarajućim poslovima, a nema položen državni stručni ispit može se primiti u službu i rasporediti na radno mjesto pod uvjetom da ispit položi u roku od godine dana od dana prijma u službu.

U službu ne može biti primljena osoba, ako postoje zapreke za prijam u službu iz članaka 15. i 16. Zakona o službenicima i namještenicima u lokalnoj i područnoj (regionalnoj) samoupravi.

Na natječaj se mogu javiti i kandidati koji nemaju položen državni stručni ispit, pod uvjetom da ga položi u roku godine dana od dana prijema u službu.

Uz vlastoručno potpisanu prijavu na javni natječaj potrebno je priložiti sljedeće dokumente:

* životopis
* preslik važeće osobne iskaznice, vojne iskaznice ili putovnice, odnosno domovnice
* preslik javne isprave o traženoj struci i stupnju stručne spreme
* elektronički zapis ili presliku potvrde o podacima iz radnih odnosa evidentiranim u bazi podataka Hrvatskog zavoda za mirovinsko osiguranje
* dokaz o traženom radnom iskustvu na odgovarajućim poslovima (npr. presliku potvrde ranijeg poslodavaca o vrsti poslova i trajanju radnog odnosa, presliku ugovora o radu, rješenja i sl. iz kojih mora biti vidljivo ostvareno odgovarajuće radno iskustvo na poslovima tražene struke i stupnja stručne spreme te njegovo trajanje)
* preslik javne isprave o položenome državnom stručnom ispitu
* preslik uvjerenja nadležnog suda prema mjestu prebivališta podnositelja prijave da se protiv podnositelja prijave ne vodi kazneni postupak (uvjerenje ne smije biti starije od 6 mjeseci)
* vlastoručno potpisanu izjavu u izvorniku o nepostojanju zapreka iz članaka 15. i 16. Zakona o službenicima i namještenicima u lokalnoj i područnoj (regionalnoj) samoupravi
* dokaz o položenom vozačkom ispitu B kategorije (preslika vozačke dozvole)
* dokaz o poznavanju rada na računalu (svjedodžba, potvrda, izjava i slično)
* vlastoručno potpisanu izjavu o davanju privole za javnu objavu podataka.

Tekst izjave o davanju privole za javnu objave podataka može se preuzeti na web-stranici Općine Čađavica www.opcina-cadjavica.hr ili u Jedinstvenom upravnom odjelu Općine Čađavica, Kolodvorska 2, Čađavica.

Kandidati su obvezni u natječajnoj dokumentaciji navesti adresu elektroničke pošte (e-pošta) na koju će im biti poslana obavijest o ostvarivanju prava na pristupanje prethodnoj provjeri znanja i sposobnosti pisanim testiranjem.

Prijave se podnose u roku od 8 dana od objave natječaja u Narodnim novinama, na adresu: OPĆINA ČAĐAVICA, Povjerenstvo za provedbu natječaja KOLODVORSKA 2, 33523 ČAĐAVICA, s naznakom: »Natječaj za radno mjesto **Administrativni referent - komunalni - poljoprivredni redar** - ne otvarati«, poštom ili se predaju neposredno u pisarnicu Općine Čađavica.

Preslike dokumenata nije potrebno ovjeravati. Postoji obveza predočenja izvornika preslikanih dokumenata na zahtjev.

Kandidat koji ostvaruje pravo prednosti pri zapošljavanju prema posebnim propisima dužan je u prijavi na natječaj pozvati se na to pravo i ima prednost u odnosu na ostale kandidate samo pod jednakim uvjetima. Da bi ostvario pravo prednosti pri zapošljavanju, kandidat koji ispunjava uvjete za ostvarivanje toga prava, dužan je uz prijavu na natječaj priložiti sve dokaze o ispunjavanju traženih uvjeta, kao i rješenje o priznatom statusu, odnosno potvrdu o priznatom statusu iz koje je vidljivo pravo, dokaz iz kojeg je vidljivo na koji način je prestao radni odnos kod posljednjeg poslodavca (ugovor, rješenje, odluka i sl.) te dokaz da je nezaposlen (uvjerenje ili evidencijski list Hrvatskog zavoda za zapošljavanje).

Kandidati koji se pozivaju na pravo prednosti prilikom zapošljavanja u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (Narodne novine br. 121/17), a koji u trenutku podnošenja prijave ispunjavaju uvjete za ostvarivanje toga prava, dužni su uz prijavu na natječaj, priložiti sve dokaze o ispunjavanju traženih uvjeta iz natječaja i dokaze za ostvarivanje prava prednosti pri zapošljavanju. Popis dokaza za ostvarivanje prava prednosti pri zapošljavanju nalaze se na internetskoj stranici Ministarstva hrvatskih branitelja:

<https://branitelji.gov.hr/UserDocsImages/NG/12%20Prosinac/Zapo%C5%A1ljavanje/Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf>

Kandidat koji se poziva na pravo prednosti pri zapošljavanju u skladu s člankom 48.f Zakona o zaštiti vojnih i civilnih invalida rata („Narodne novine“, br. 33/92, 77/92, 27/93, 58/93, 2/94, 76/94, 108/95, 108/96, 82/01, 103/03 i 148/13), uz prijavu na natječaj dužan je, osim dokaza o ispunjavanju traženih uvjeta, priložiti i rješenje o priznatom statusu, odnosno potvrdu o priznatom statusu iz kojeg je vidljivo spomenuto pravo te dokaz na koji način je kandidatu prestao radni odnos ili služba kod posljednjeg poslodavca (ugovor, rješenje, potvrda i sl). Prednost pri zapošljavanju može se ostvariti samo jednokratno, osim u slučajevima zasnivanja radnog odnosa na određeno vrijeme, a ne mogu ga ostvarivati osobe kojima je radni odnos prestao otkazom zbog skrivljenog ponašanja radnika, otkazom radnika ili sporazumom.

Kandidat koji se poziva na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom („Narodne novine“, br. 157/13 i 152/14), uz prijavu na natječaj dužan je, pored dokaza o ispunjavanju traženih uvjeta priložiti i dokaz o utvrđenom statusu osobe s invaliditetom.

Urednom prijavom smatra se prijava koja sadrži sve podatke i priloge navedene u javnom natječaju. Neuredne prijave i prijave podnesene nakon proteka roka za podnošenje prijava na javni natječaj (nepravovremene prijave) neće se razmatrati niti će podnositelji nepotpunih prijava biti pozvani na dopunu prijave. Osobe koje podnesu nepravovremene ili nepotpune prijave na javni natječaj ili ne ispunjavaju uvjete javnog natječaja, ne smatraju se kandidatima prijavljenim na javni natječaj, o čemu im se dostavlja pisana obavijest.

Kandidat koji bude izabran dužan je priložiti i uvjerenje o zdravstvenoj sposobnosti kojim se dokazuje ispunjavanje općeg uvjeta zdravstvene sposobnosti za obavljanje poslova radnog mjesta na koje se prima.

Postupak javnog natječaja obuhvaća obveznu provjeru znanja i sposobnosti kandidata pisanim testiranjem i intervjuom.

Na intervju imaju pravo pristupiti kandidati koji su ostvarili najmanje 50% bodova iz svakog područja provjere na pisanom testiranju. Ako kandidat ne pristupi prethodnoj provjeri smatra se da je povukao prijavu na natječaj.

Na internetskoj stranici Općine Čađavica (www.opcina-cadjavica.hr) dostupan je opis poslova te podaci o plaći radnog mjesta koje se popunjava, kao i podaci o prethodnoj provjeri znanja i sposobnosti kandidata te ostale informacije o natječajnom postupku. Na navedenoj internetskoj stranici te na oglasnoj ploči Općine Čađavica, Kolodvorska 2, 33523 Čađavica bit će objavljeno vrijeme održavanja prethodne provjere znanja i sposobnosti kandidata najmanje pet dana prije održavanja provjere, kandidati koji za to ostvare pravo bit će obaviješteni elektroničkom poštom čiju su adresu naveli u natječajnoj dokumentaciji.

O rezultatima javnog natječaja kandidati će biti obaviješteni u zakonskom roku.

Nakon raspisanog javnog natječaja ne mora se izvršiti izbor, ali se u tom slučaju donosi odluka o poništenju javnog natječaja protiv koje nije dopušteno podnošenje pravnih lijekova.

Radnim iskustvom na odgovarajućim poslovima razumijeva se radno iskustvo (služba u upravnim tijelima jedinica lokalne ili područne (regionalne) samouprave, državna služba, javna služba, radni odnos kod privatnog poslodavca, samostalno obavljanje profesionalne djelatnosti u skladu s posebnim propisima ili obavljanje poslova u međunarodnim organizacijama) ostvareno na poslovima navedenog stupnja obrazovanja (stručne spreme) i struke.

U prijavi na natječaj navode se osobni podaci podnositelja prijave (ime i prezime, datum i mjesto rođenja, adresa stanovanja, broj telefona, OIB i po mogućnosti e-adresa), naziv radnog mjesta. Prijavu je potrebno vlastoručno potpisati.

 PROČELNIK

Danijel Jozić, mag.iur.,v.r.